Karakol

Karakol (kirg.: Каракол, mugažo venän kelel) om lidn da lidnümbrik Kirgizstanan pohjoižpäivnouzmas. Se om valdkundan nellänz' lidn eläjiden lugun mödhe, Issik-Kulin agjan administrativine keskuz da pala. Istorii Eländpunktan aluz om pandud vn 1869 1. päiväl heinkud nügüdläiženke nimitusenke kuti soda- da administrativine keskuz Venäman imperijas. Lidnan toine nimi oli Prževal'sk (ven.: Пржевальск) vll 1889−1922 i 1939−1992. Vl 1887 lidn eli lujas manrehkaiduses läbi. Karakol šingotase elektromašinansauvomižel, sömtegimištol (maid- i lihaproduktad, jomad), sauvondmaterialiden edheotandal, turizmal (mägisuks'baz, hulad purtked, solakaz järv, zoopark, Prževal'skijan muzei, al'pinizm). Geografijan andmused Lidn sijadase agjan pohjoižes, 12 km päivnouzmha Issik-Kul'-järvespäi, 1690..1850 m korktusil, 1760 m ü.m.t. keskmäižel korktusel. Om ümbärtud korktoil mägil. Matkad Biškek-pälidnhasai om 380 km päivlaskmha. Eläjad Vn 2009 Kirgizstanan rahvahanlugemižen mödhe lidnan eläjiden lugu oli 63 377 ristitud, lidnümbrikon — 66 294 ristitud. Kaikiš suremb lidnan ristitišt om nügüd'. Rahvahad (lidn, 2009): kirgizlaižed — 69,3 %, venänikad — 17,0 %, uigurad — 3,9 %, uzbekad — 3,4 %, totarlaižed — 1,7 %, dunganalaižed — 1,5 %, kazahlaižed — 1,1 %, kalmikalaižed — 0,9 %, toižed rahvahad — 1,2 %. Issik-Kulin valdkundaline universitet Kasim Tinistanov nimed radab vspäi 1992, sen aluz om pandud vl 1940 kuti pedagogine institut. Galerei Homaičendad Irdkosketused Lidnan informacine sait (karakol.net.kg). (ven.)